./data/stoa0255/stoa014/stoa0255.stoa014.perseus-lat2.xml
Interrogas, quid petam ex virtute ? Ipsam  Nihil enim habet melius, ipsa pretium sui  An hoc parum magnum est ? Cum tibi dicam : " Summum bonum est infragilis animi rigor et providentia et sublimitas et sanitas et libertas et concordia et decor," aliquid etiamnunc exigis maius, ad quod ista referantur ? Quid mihi voluptatem nominas ? Hominis bonum quaero, non ventris, qui pecudibus ac beluis laxior est !